open-index/open-wikipedia-markdown huggingface dataset:
מנח ראש קדמי

200px|ממוזער|שמאל|מנח ראש קדמי
**מנח ראש קדמי** (באנגלית: Forward head posture) הוא ליקוי ביציבת הצוואר. תנוחה זו מכונה גם "ראש צב".

התנוחה נוצרת מכיפוף בסיס הצוואר מטה, וכיפוף מעלה של החלק העליון של הצוואר, כך שהמבט נשאר אופקי. הליקוי עשוי להיגרם ממבט ממושך מטה, למשל בעת קריאה בספר, במחשב נייד, טאבלט או בטלפון חכם.

ליקוי זה יוצר חוסר איזון בין השרירים בצוואר ובעורף, ושיטוח הקשת הטבעית של עמוד השדרה הצווארי. תנוחה זו עלולה לגרום לכאבים בשרירי העורף ובסיס הגולגולת, וכן לכאבים כתוצאה מלחץ על העצבים. לאורך זמן, ליקוי זה עלול לגרום לפגיעות אורתופדיות בדיסקים הנמצאים בין החוליות בעמוד השדרה הצווארי, כגון: בלט דיסק, בקע דיסק ופריצת דיסק. תיתכן גם השפעה שלילית על מפרק הלסת התחתונה.

כדי לטפל ולתקן מנח ראש קדמי, יש למתוח את פושטי הצוואר העליון וכופפי הצוואר התחתון, ולחזק את כופפי הצוואר העליון ופושטי הצוואר התחתון. בנוסף, ניתן להיעזר בתרגילי פיזיותרפיה.

כמו כן, יש להימנע מתנוחות אשר גרמו לבעיה, למשל באמצעות הקפדה על כללי ארגונומיה ובהם איסוף הצוואר (שמירה על צוואר ישר) ושמירה על ליבה אורתוגונלית.

בשנים אחרונות תופעה זו התרחבה בעקבות שימוש רחב במכשירי מחשוב ניידים

## הערות שוליים

קטגוריה:רפואה
אראפיראקה

**אראפיראקה** (בפורטוגזית: **Arapiraca**) היא עיר במרכז מדינת אלגואס שבברזיל. העיר שוכנת במרחק של 135 ק"מ ממערב לבירת המדינה מסייאו והיא העיר השנייה בגודלה במדינה. היא נוסדה בשנת 1924. העיר ידועה בעיקר בשל תעשיית הטבק שלה, ולפיכך נחשבת ל"בירת הטבק של ברזיל".

## קישורים חיצוניים

* 

קטגוריה:אלגואס: ערים
קטגוריה:יישובים שהוקמו ב-1924
פביליון ד'ארסנל

**פביליון ד'ארסנל** (צרפתית: pavillon de l'Arsenal, פירוש: "ביתן התחמושת") הוא מוזיאון הממוקם בפריז, בירת צרפת ומוקדש לאדריכלות ותכנון עירוני של פריז.

## היסטוריה
בניין המוזיאון נבנה בשנת 1879 על ידי לורן לואי בורניש שהיה סוחר עצים וצייר, בסמוך למנזר סלסטין. 

בשנת 1988 הפך למרכז של תערוכות ותיעוד בנושאים הקשורים לתכנון עירוני והאדריכלות של פריז. כיום הפעילות במוזיאון כוללת גם ספרייה העוסקת בחייהם היומיים של תושבי פריז וסימפוזיונים פתוחים לציבור בנושאי התכנון העירוני של פריז בשיתוף עם אנשים הנוגעים בדבר. 

בתצוגת תערוכת הקבע של המוזיאון בשטח של 800 מטר מרובע ישנה תצוגה המראה את התפתחות העיר והאדריכלות של פריז משנת הקמתה ועד היום. בנוסף ישנם עוד שלושה חללים המשמשים לתערוכות מתחלפות בנושאי הדיור, ותכנון העיר על ידי הברון אוסמן ופרויקטים מתוכננים. בנוסף חלל נוסף מוקדש לכל האדריכלות הצרפתית.

## גלריה

OEUVRES-CONSTRUITES.jpg|אולם התצוגה הראשי
Paris - métropole 2020 (Pavillon de l'Arsenal) (7385407458).jpg|תצלום אווירי של פריז באולם הראשי
L'invention de la tour européenne.tif|חלל התצוגה המוקדש לפרויקטים עתידיים
L'espace robotique (Futur en Seine, pavillon de l'Arsenal).jpg|סימפוזיון במוזיאון


## קישורים חיצוניים
 
* 

קטגוריה:פריז: מוזיאונים
קטגוריה:מוזיאוני עיצוב
קטגוריה:מוזיאונים לאדריכלות
קטגוריה:מוזיאונים לתכנון ערים ואזורים
ריו לארגו

**ריו לארגו** (בפורטוגזית: **Rio Largo**) היא עיר במדינת אלגואס שבברזיל. העיר שוכנת במרחק 27 ק"מ צפון-מערב לבירת המדינה, מסייאו והיא העיר השנייה בגודלה במטרופולין של מסייאו.

ריו לארגו נוסדה בשנת 1830 וב-1915 זכתה למעמד של עיר. כלכלתה התבססה בעיקר על גידול סוכר, סיבי טקסטיל, וטבק, אם כי מאז שנות השבעים של המאה ה-20 חלה התפתחות משמעותית של ענפי התעשייה והשירותים. עם זאת, על פי נתונים רשמיים משנת 2024, אינדקס רמת החיים של העיר הוא 2.8, והתוצר השנתי הוא 18,800 ריאל לנפש (3380 דולר), כ-35% מהנתון הממוצע בברזיל.

## קישורים חיצוניים

* 

קטגוריה:אלגואס: ערים
קטגוריה:יישובים שהוקמו ב-1830
סוויפט (שפת תכנות)

**סוויפט** (אנגלית: **Swift**) היא שפת תכנות שפותחה על ידי אפל לפיתוחי iOS, macOS, watchOS, tvOS ולינוקס. השפה הוצגה לראשונה בכנס המפתחים העולמי של אפל – WWDC. השימוש בשפה הֵחֵל כאשר גרסה 6 של Xcode הושקה בתאריך 9 בדצמבר 2014.

## קוד לדוגמה

```swift
var apples = 5
var oranges = 10
print("I have \(apples) apples and \(oranges) oranges")
// I have 5 apples and 10 oranges
```


## ראו גם
* Objective-C

## קישורים חיצוניים

*

## הערות שוליים

קטגוריה:שפות תכנות
דאבוש

**דאבוש** או **דבוש** הוא שם משפחה יהודי טריפוליטאי.

קטגוריה:שמות משפחה ביהדות צפון אפריקה
נחום טרייביטש

רבי **נחום טרייביטש** (בגרמנית: **Nehemias Trebitsch**; ג' באלול תקל"ט, 15 באוגוסט 1779 – כ"ו בתמוז תר"ב, 4 ביולי 1842) היה אב"ד פרוסטיץ והרב הכולל  למוראביה בניקלשבורג. מחבר הפירוש **שלום ירושלים** על התלמוד הירושלמי, ו**ספר קובץ** על הרמב"ם.

## ביוגרפיה
נולד בפראג ביום ראשון ג' באלול תקל"ט לרבי זליג טרייביטש, שהיה שליח ציבור באלטנוישול. בילדותו למד ב"בית המדרש ילדים" של הקהילה המקומית. אביו נפטר בהיותו בגיל צעיר מאוד והוא נותר יתום ועזוב.

נעשה תלמידו המובהק וממשיך דרכו של הרב יעקב גינצבורג רבה של פראג, שאימץ אותו. בשנותיו המאוחרות של רבו, מינה אותו להעביר את שיעורו היומי בבית מדרשו שבפראג, ומסר לו את כל כתביו. רבי נחום טרייביטש הכין את כתבי רבו לדפוס, והדפיסם בספר "זרע יעקב". רבי נחום טרייביטש היה ידידם של רבנים ידועי שם בני תקופתו, כמו: רבי בצלאל רנשבורג, מחבר "הורה גבר" ו"חכמת בצלאל"; ורבי אלעזר לעוו מחבר "שמן רוקח".

בשנת תקפ"ו (1826) עזב את פראג ואת משרתו כראש הישיבה בה, והתמנה לרבנות העיר פרוסטיץ. בחנוכה של שנת תקצ"א (1831), למעלה משנה אחרי פטירתו של רבי מרדכי בנט (נפטר בי"ג באב תקפ"ט), מונה רבי נחום טרייביטש במקומו כרבה של מוראביה, וקבע את מושבו בניקלשבורג.

טרייביטש המשיך במדיניות קודמו. הוא היה פתוח למרכיבים המתונים של ההשכלה, שהתמקדו בשפה העברית, אך לא מעבר לכך: גישתו הלכה ונעשתה שמרנית יותר ויותר ביחס לתנאים המשתנים בחבל. הוא השלים רק בחירוק שן עם רפורמות שנכפו עוד קודם על ידי הממשלה בחיי הקהילות, דוגמת בתי-ספר כלליים. טרייביטש היה מסוכסך עם הרב ליב שוואב מפרוסניץ, הרב הבולט ביותר ברוזנות שהחזיק בדעות ליברליות והפיץ את נוסח וינה, וניסה לשווא להכשיל את מינוייהם של תלמידו הרב צבי הירש פאסל כיורשו בעיר ההיא ושל הרב אברהם נוידא בלוישיץ. כמו כן שלל היתר הוראה, שכל מועמד לרבנות במוראביה היה חייב לקבל אישית ממנו, מהרב יהודה לייב לעף.

למרות שידע גרמנית בסיסית – יצחק מאיר וייז, שלמד בישיבתו, זכר כי היה מסוגל לתקשר בשפה אך נזקק לעזרת הבחורים לצורכי קרוא וכתוב – הוא התנגד הן לדרשות בה בבית-הכנסת והן לשילובה המלא בבתי-הספר החדשים. עמדותיו, בייחוד סכסוכו הממושך עם נוידא והצלחת יריביו להציגו כאויב הגרמנית, הובילו לכך שהשלטונות פגעו שוב ושוב במעמדו. במהלך שנותיו במשרה התעלמו ממנו בפועל רוב הקהילות מחוץ לניקולשבורג. עם מותו היה הקיטוב בין היסודות המתקדמים לאדוקים במוראביה חריף כל כך עד שנדרשו עוד ארבע וחצי שנים למצוא לו יורש, וגם אז לא היה זה רב מקומי אלא רש"ר הירש, שהובא מגרמניה.

## חיבוריו
* **שלום ירושלים** על התלמוד הירושלמי, חלקים גדולים מהחיבור נשארו בכתב ידו, וחלקם הודפסו בסוף המאה ה-20 בפרויקט של מכון ירושלים.
* **שו"ת רבי נחום טרייביטש** - שאלות ותשובות בהלכה.
* **קובץ** על הרמב"ם - הספר נדפס בסוף כרכי ספרו של הרמב"ם, משנה תורה.

## קישורים חיצוניים

* אילן היוחסין של נחום טרייביטש, עם תמונתו ותמונת מצבתו באתר Geni
* יוסף בוקסבוים, פתח דבר לתולדות רבינו נחום טרייביטש זצ"ל, בתוך: 
* 
* 
* 
* 


* 


## הערות שוליים

קטגוריה:ניקלשבורג: רבנים
קטגוריה:פרוסטיוב: רבנים
קטגוריה:רבנים אורתודוקסים
קטגוריה:פרשני התלמוד הירושלמי
קטגוריה:פרשני הרמב"ם
קטגוריה:מחברי ספרי שו"ת
קטגוריה:פראג: רבנים
קטגוריה:ילידי 1779
קטגוריה:נפטרים ב-1842
יואב טילן

[שמאל|ממוזער|350px|הטנק של טילן במוצב ה[בופור (1995)]]

**יואב טילן** (נולד ב-27 בינואר 1972) הוא אלוף-משנה בצה"ל, המשרת כקצין אג"ם של הגיס הצפוני. בתפקידו הקודם כיהן כמפקד עוצבת ראם.

## ביוגרפיה
יואב טילן הוא נכדם (מצד אימו רעיה) של שופט בית המשפט העליון אליהו מני ושל ציפורה לבית גמזו (אחותו של ד"ר חיים גמזו). אביו היה ישראל טילן, מהנדס וחתן פרס ביטחון ישראל, שידוע כמפתח הטנקים שוט קל ומרכבה.

### שירות צבאי
עם גיוסו לצה"ל שובץ טילן בחטיבה 211 של חיל השריון, שם עבר הכשרה כלוחם ואליה חזר אחרי קורס מפקדי טנקים. בהמשך השלים קורס קציני שריון ושימש כמפקד מחלקת טנקים. בשנים 1995-1996 היה מפקד פלוגה ו' של גדוד 77 מחטיבה 7, אחריה פיקד על פלוגה בקורס קציני שריון. שימש קצין אג"ם של חטיבה 7 והיה מתוכנן להתמנות למפקד גדוד 82, אולם בעקבות הדחת מפקד גדוד 71 מחטיבה 188, מונה בתחילת 2004 למג"ד 71. בעת ששימש כמפקד גדוד 71 נחטף גלעד שליט ששירת באחת הפלוגות בגדוד, בשעה שהגדוד ביצע תעסוקה מבצעית בגזרת כרם שלום. טילן לא הואשם בתפקודו הלקוי של שליט, כיוון שהגזרה שבה בוצעה החטיפה, כרם שלום, הייתה אז תחת פיקודה של חטיבת גולני. לאחר מכן שימש כמפקד גדוד 198 בחטיבה 460 וכסגן מפקד חטיבה 188. בתפקידו הבא שימש כמפקד עוצבת ראם ומדריך בקורס מפקדי פלוגות ומפקדי גדודים. בינואר 2015 הוחלט על מינויו לקצין אג"ם של הגיס הצפוני , והוא נכנס לתפקיד באוגוסט 2015.

יואב נשוי לדנה טילן, להם שני ילדים.

## קישורים חיצוניים
* 

## הערות שוליים

קטגוריה:מפקדי עוצבת ראם
קטגוריה:מפקדי גדודים בחטיבה 188
קטגוריה:מפקדי גדודים בחטיבה 460
קטגוריה:אלופי-משנה בצה"ל
קטגוריה:חיילי גדוד 77
קטגוריה:מפקדי גדודים במלחמת לבנון השנייה
קטגוריה:ישראלים שנולדו ב-1972
יוסט

**יוסט** הוא שם משפחה  ממקור גרמני (Jost).

קטגוריה:שמות משפחה אשכנזיים
קטגוריה:שמות משפחה גרמניים
מגדל רמז

**מגדל רמז** הוא מגדל מגורים בן 31 קומות ברחוב רמז 6 בתל אביב ובו 40 יחידות דיור.
## הקמה
טרם בנייתו נקנה הבניין על ידי קבוצה מאורגנת בת מספר משקיעים פרטיים שאורגנה על ידי אורי חייצ'וק, שכל אחד מהם רכש מספר קומות מ–30 קומותיו, שטח כל קומה 500 מ"ר. הקבוצה רכשה את המגרש ב-2007 לאחר שהציעה 41 מיליון דולר במכרז שערכה שירותי בריאות כללית.

המגדל עוצב על ידי משרד האדריכלות "משה צור אדריכלים", וכן משרד "דו אדריכלים" כאדריכל משנה, הרכישה היא סימטרית - מי שקנה את הקומה התחתונה ביותר רכש גם את העליונה, וכך הלאה עד נקודת האמצע. עיצוב הפנים של החללים המשותפים במגדל הוא של האדריכל פיצו קדם והחברה המבצעת הייתה א. דורי. במגדל בריכה וספא.

מיקומו של המגדל נמצא בלב תל אביב ומן חלונתיו משקיף נוף לקו הרקיע של העיר. הבניין נראה כתיבה אנכית מזכוכית.

בפברואר 2022, התרחשו מספר הפגנות של אוהדי בית"ר ירושלים כנגד בעלי בית"ר, משה חוגג, הגר במגדל, במהלך אחת ההפגנות רימון הלם הושלך לעבר המגדל, כתוצאה מכך קירות הזכוכית שבו נופצו.

## פרסים ותחרויות
* אות העיצוב שנת 2013 למבני ומגדלי מגורים
* עלה לשלב הגמר בתחרות המגדלים של הארגון הבינלאומי המועצה לבניינים גבוהים וסביבת מחיה עירונית

## קישורים חיצוניים
* 
* 

## הערות שוליים

רמז, מגדל
קטגוריה:הצפון החדש
קטגוריה:מבנים ואתרים שתכנן משה צור
סנטנה דו איפנמה

**סנטנה דו איפנמה** (בפורטוגזית: **Santana do Ipanema**) היא עיר בחלקה המערבי של מדינת אלגואס שבברזיל העיר נוסדה בשנת 1875 על גדות נהר איפנמה. מקור השם איפנמה הוא "מים רעים" בשפת הילידים. בסוף המאה ה-18 הגיעו למקום מיסיונרים שבנו בו כנסייה. בשלב זה התפתחו במקום החקלאות וגידול בעלי החיים.

בשנת 1836 הוגדר המקום כיישוב, שב-1875 הוכרז ככפר וב-1921 כעיר. בעיר פועלת כיום האוניברסיטה של מדינת אלגואס.

## קישורים חיצוניים

* 

קטגוריה:אלגואס: ערים
קטגוריה:יישובים שהוקמו ב-1836
טרבוויץ' (הר)

**הר טְרֶבֶּוִויץ**' (בבוסנית: **Trebević**) הוא הר בבוסניה והרצגובינה, השוכן בשטח הרשות המקומית סרייבו המזרחית וחולש על העיר סרייבו.
## גאוגרפיה
הר טרבוויץ' היה אחד מאתריה של אולימפיאדת החורף בסרייבו (1984). על מורדות הר טרבוויץ' סמוך לקובאצ'יצ'י שוכן בית העלמין "הישן" של יהודי סרייבו שהוקם ב-1630. עוד שוכן במקום פארק ההנצחה וראצה ובו אנדרטאות לזכר 2,000 חללי הפרטיזנים היוגוסלבים שנהרגו בקרבות לשחרור יוגוסלביה במלחמת העולם השנייה וכן 9,000 אזרחים ומהם כ-7,500 יהודים בני בוסניה שנרצחו על ידי הנאצים והאוסטאשה במחנות ההשמדה. במהלך מלחמת בוסניה התחוללו במקום קרבות כבדים, הצבא הסרבי מיקש את שטח ההר ונגרמו נזקים כבדים לבית העלמין ופארק ההנצחה. לאחר המלחמה ובסיוע ארגוני סיוע בין-לאומיים פונו המוקשים מההר.

## קישורים חיצוניים

* הר טרבוויץ', באתר peakbagger.com 
* הר טרבוויץ', באתר web.archive.org 

טרבוויץ', הר
קטגוריה:סרייבו
היים

**היים** (Heim, Heym) הוא שם משפחה שמקורו בגרמנית ומשמעותו בית.

קטגוריה:שמות משפחה גרמניים
אגם שקודרה

**אגם שקודרה**, הנקרא גם **אגם סקאדר** (באלבנית: **Liqeni i Shkodrës**, במונטנגרית: **Скадарско језер**, באיטלקית: **Lago di Scutari**), הוא האגם הגדול ביותר בחצי האי הבלקני. שטחו 450 קמ"ר, והוא מתחלק בין מונטנגרו ואלבניה. העיר הגדולה היחידה לחופו היא שקודרה שבאלבניה, בקצהו הדרומי של האגם.

## גאוגרפיה

שטח האגם נע בין 370 קמ"ר ל-530 קמ"ר תלוי בעונת השנה. למפלס המים של האגם משרעת של כ-5 מטרים. המקור העיקרי למים הוא נהר מוראצ'ה הזורם מהרי מונטנגרו ונשפך בצפון האגם. בנוסף לכך יש נביעות בקרקעית האגם ומספר נהרות קטנים. האגם מתנקז לנהר בונה היוצא מדרום האגם ליד שקודרה, קרוב לשם מתחבר אליו נהר דרין. בונה נשפך לים האדריאטי לאחר 41 ק"מ ומהווה ב-21 הק"מ האחרונים שלו את הגבול בין מונטנגרו לאלבניה. 2/3 משטח האגם נמצא במונטנגרו ו-1/3 באלבניה.

האגם וחופיו בתחום מונטנגרו הוכרזו ב-1983 כשמורת טבע, אחת מהגדולות באירופה. השטח האלבני מועמד לכך.

## החי באגם
אגם שקודרה מוכר כאזור של מגוון ביולוגי של פאונת מים מתוקים ונמצאים בו מגוון רחב של רכיכות. כן נמצא בשמורה של האגם כ-270 מיני עופות, בעיקר שקנאים, קורמורנים, אנפות ושחפיים. באגם 34 מיני דגים טבעיים לאגם, הכוללים קרפיון, לבנון וצלופח ו-13 מיני דגים שהובאו מן החוץ. 7 מיני דגים אנדמים לאגם.

באגם נמצאו כ-50 חלזונות מים מתוקים ובמדגם של 39 מהם נמצאו 12 אנדמיים לאגם. כן נמצאו באזור האגם 17 מיני שטצדאים, מתוכם 10 אנדמיים.

## תיירות
המקום כאמור הוא שמורת טבע ויש הגבלות על הפיתוח שלו. התיירות בעיקר היא אקולוגית, צפרות, דיג וסיורים מודרכים בסירות מנוע ומשוטים.

העיירה הקטנה **וירפאזר** (בסרבית - Вирпазар) משמשת מעגן לסירות היוצאות לסיורי תיירות באגם. בעיירה יש בית מלון ואנדרטה לפרטיזנים שנפלו באזור זה במלחמת העולם השנייה.

באגם יש מספר איים קטנים. המפורסם ביניהם הוא **גרמוז'ור** (Грможур). העות'מאנים בנו עליו מבצר ב-1843. עם עצמאות מונטנגרו ב-1878 הוא הפך לבית כלא לפושעים מסוכנים וכונה "האלקטרז של מונטנגרו". בתחילת המאה ה-20 הוא הפך לכלא לאסירים פוליטיים. ברעידת אדמה שפקדה את האזור ב-1905 נהרס המבצר ולא שוקם. באי יש מושבות רבות של ציפורים והוא מכונה על ידי המקומיים "אי הציפורים".

## קישורים חיצוניים

* 
* מידע על טיול באגם סקאדר, באתר Xplorer
* האי גרמוז'ור , באתר like montenegro
* 
## הערות שוליים


File:Fortress Grmožur in Skadar Lake.JPG|מבצר גרמוז'ור באגם שקודרה
File:Lake Scutari (Skadar) (2).JPG|שייטים, קורמורנים ומבצר גרמוז'ור באגם שקודרה
File:Virpazar Monument.JPG|אנדרטת הפרטיזנים בווירפאזר
File:Virpazar (1).JPG|מעגן הסירות בווירפאזר


קטגוריה:מונטנגרו: גאוגרפיה
קטגוריה:אלבניה: גאוגרפיה
קטגוריה:אתרי רמסר
יאן קליין

**יאן קליין** (בהולנדית: **Jan Kasper Klein**, נולד ב-8 ביוני 1912) היה מורה להתעמלות בבית ספר בדלפט שבהולנד וחסיד אומות העולם.

## פעילותו בתקופת השואה
זמן מה לאחר כיבוש הולנד על ידי גרמניה הנאצית אפשר קליין ליהודי בשם מישה אלקן להתגורר עמו. החל מינואר 1943 אפשר קליין גם לקופץ למים היהודי בוב דנבום (Bob Denneboom), שעד אז הסתתר במקומות מסתור שונים, לגור עמו. באביב 1942, עם תחילת גירושיהם של יהודי הולנד למחנות השמדה, הסתיר בביתו קליין את כל בני משפחתו של דנבום, ובסך הכל 17 יהודים. כדי לתת הסבר משכנע לשכניו בדבר העובדה שהוא מביא ככרות לחם רבים לביתו, סיפר להם קליין שהוא מפעיל עסק לפירורי לחם. בתקופת המלחמה הועסק יאן בהפצת מזון, ועיסוק זה אפשר לו לנוע בחופשיות ברחבי העיר. באמצעות קשריו עם המחתרת ההולנדית האנטי-נאצית הצליח קליין להשיג כרטיסי מזון וכך לספק מזון נוסף למסתתרים. חלק מהיהודים המסתתרים הועברו בחשאי מעת לעת אל בית אמו של קליין בעיר האג.

## חשיפתו ומעצרו
ב-16 בפברואר 1944 פשטו הגרמנים על בתיהם של קליין ושל אמו. כולם נעצרו, כולל יאן, גב' קליין ומישה אלקן. רק בוב דנבום נמלט. מבין 19 האנשים שנעצרו, רק חמישה שרדו את המחנות. הוריו של בוב, אחותו ובעלה, נרצחו באושוויץ. חברו של בוב, סימון ווס, נרצח בגרמניה. יאן קליין, שנכלא בדכאו, ואמו, גב' קליין בת ה-65 שנכלאה בווכט, שרדו. מבין היהודים שרדו רק שלושה: מישה, שעלה לישראל לאחר המלחמה; רוזה ווס-רייקסמן, שלאחר מכן נישאה לבוב דנבום; וקרוב רחוק של בוב. מקס ון פרג הגיע לדירת המסתור של יאן קליין בספטמבר 1943 לאחר שדירת המסתור של משפחתו בדלפט נחשפה בעקבות הלשנה. הוא נתפס שם בפשיטת הגרמנים, הועבר לאושוויץ ולא שב.

## לאחר המלחמה
לאחר המלחמה שב קליין לעבודתו כמורה להתעמלות.

## הכרה
ב-1974 הכיר יד ושם בקליין כחסיד אומות העולם.

## קישורים חיצוניים
*
* יאן קליין באתר יד ושם

## הערות שוליים

קטגוריה:הולנדים חסידי אומות העולם
קטגוריה:מצילים בשואה: הולנד
קטגוריה:הולנדים שנולדו ב-1912
פארק ההנצחה וראצה

**פארק ההנצחה וראצה** (בבוסנית: **Vraca Spomen Park**) הוא פארק לאומי ואתר מורשת לאומית של בוסניה והרצגובינה השוכן במורדות הר טרבוויץ' ונועד להנציח את חללי הפרטיזנים היוגוסלבים והנרצחים על ידי הנאצים והאוסטאשה במהלך מלחמת העולם השנייה, מקרב תושבי בוסניה והרצגובינה.

הפארק תוכנן על ידי האדריכל ולדימיר דוברוביץ', הפסל אלייה קוצ'וקאליץ' ומתכנן הנוף אלכסנדר מלטריץ', ונחנך ב-25 בנובמבר 1981. הוא שוכן בסמוך למצודה אוסטרו-הונגרית משלהי המאה ה-19. בפארק ממוקמות אנדרטאות לזכר 2,000 הפרטיזנים מבוסניה ומהם 324 יהודים אשר נהרגו בקרבות לשחרור יוגוסלביה ולזכר 9,000 הנרצחים על ידי הנאצים ושלטון האוסטאשה ובכלל זה כ-7,500 מבני הקהילה היהודית.

ב-1996, בשלהי מלחמת בוסניה נהרס הפארק בשיטתיות על ידי צבא רפובליקה סרפסקה עם נסיגתו מהאזור בכפוף להסכם דייטון. לאחר המלחמה שוקם הפארק וב-2005 הוכרז אתר מורשת לאומית של בוסניה והרצגובינה.

## קישורים חיצוניים

## הערות שוליים

קטגוריה:סרייבו
וראצה
קטגוריה:בוסניה והרצגובינה: גאוגרפיה
קטגוריה:זיכרון שואת יהודי יוגוסלביה
קטגוריה:שואת יהודי קרואטיה
קטגוריה:קרואטיה: היסטוריה
קטגוריה:בוסניה והרצגובינה: היסטוריה
קטגוריה:אוסטאשה
קטגוריה:אירופה: אנדרטאות להנצחת השואה
קטגוריה:אירופה: אנדרטאות למלחמת העולם השנייה
גיל מעוז

**גיל מעוז** (נולד ב-3 בינואר 1969) הוא אלוף-משנה במילואים בצה"ל, אשר פיקד על עוצבת יפתח.

## ביוגרפיה
גדל בחיפה. התגייס לצה"ל ב-1987 לקורס טיס ממנו נשר ושובץ בחיל השריון. בשריון עבר הכשרה כלוחם וקורס מפקדי טנקים. בהמשך השלים קורס קציני שריון ושימש כמפקד מחלקת טנקים בגדוד 74 של חטיבה 188. גיל מעוז שימש במספר תפקידי פיקוד בחיל ובהם מדריך בקורס קציני שריון, קצין בגדוד 71 ומפקד פלוגה של טנקי מרכבה 3 בחטיבה 188. לאחר לימודי הנדסת חשמל בטכניון מונה לסגן מפקד גדוד 71. בתפקידו הבא שימש קצין אג"ם באוגדה 36. לאחר מכן מונה למפקד גדוד 433 בחטיבה 500. לאחר מכן שירת כראש אגף תכנון בזרוע היבשה ובמינוי חרום קצין אג"ם ב' באוגדה 162. עבר קורס מח"טים ושימש סמח"ט בבית הספר לשריון. בשנים 2004 ועד 2007 כיהן כמפקד חטיבה 434 ובמקביל שימש כראש תורת חיל השריון. במלחמת לבנון השנייה פיקד מעוז על עוצבת יפתח שלחמה כחלק מאוגדה 366 בגזרת מרג' עיון. לאחר מכן שימש כראש תוכנית צבא יבשה דיגיטלי במז"י. זוכה פרס ביטחון ישראל לשנת 2015 על חלקו בפיתוח מערכת צי"ד.

## קישורים חיצוניים
* 
;מפרי עטו:
* דבר מפקד עוצבת "יפתח" במלחמת לבנון השנייה, אל"ם (מיל') גיל מעוז, באתר אתר צה"ל, 10 ביולי 2016

## הערות שוליים

קטגוריה:מפקדי עוצבת יפתח
קטגוריה:אלופי-משנה בצה"ל
קטגוריה:מפקדי גדודים בחטיבה 500
קטגוריה:מפקדי חטיבות במלחמת לבנון השנייה
קטגוריה:ישראלים שנולדו ב-1969
אולגה קורקולינה

**אולגה קורקולינה** (נולדה ב-18 במאי 1971) היא ספורטאית ישראלית אוקראינית, אלופת ישראל בקפיצה לגובה (4 פעמים ברציפות, 2002-1999) ובהדיפת כדור ברזל (1999 ו-2001), שיאנית ישראל בקפיצה לגובה (1.87 מטר) ובעלת התוצאה השלישית בטיבה בכל הזמנים של אתלטית ישראלית, מפתחת גוף ושחקנית קולנוע ישראלית. קורקולינה הופיעה בסרט קיק אס 2 כ"אמא רוסיה", נבלית-על חסרת רחמים הניחנת בכוח פיזי עילאי.

## ביוגרפיה
קורקולינה נולדה באוקראינה.

### אתלטית
קורקולינה התאמנה בקבוצת מכבי חיפה כרמל, בהדרכת בעלה דמיטרי קורקולין.

#### שיאנית ישראל ואלופת ישראל
בתחרות שנערכה באולם במוסקבה רוסיה ב-19 בפברואר 1999 קבעה קורקולינה בקפיצה לגובה שיא ישראלי חדש של 1.82 מטר. שיא זה החזיק מעמד כ-7 שנים ונשבר על ידי מעיין שחף (1.83 מטר). באליפות ישראל שנערכה ביולי אותה שנה היא זכתה בשתי מדליות זהב, בקפיצה לגובה (1.80 מטר) ובהדיפת כדור ברזל (12.62 מטר).

באליפות ישראל שנערכה בשנת 2001 זכתה קורקולינה בשתי מדליות זהב, בקפיצה לגובה בתוצאה של 1.79 מטר ובהדיפת כדור ברזל בתוצאה של 12.88 מטר. שנה לאחר מכן, באליפות ישראל היא זכתה במדליית זהב בקפיצה לגובה בתוצאה של 1.75 מטר ובכך הגנה על תוארה.

#### אלופת המכביה
בתחרויות האתלטיקה של המכביה ה-16 שנערכו בתל אביב ב-18 ביולי 2001 היא זכתה במדליית זהב בהדיפת כדור ברזל בתוצאה של 12.66 מטר.

בתחרות שנערכה בכנרת, ב-2 בפברואר 2002 קבעה קורקולינה בקפיצה לגובה שיא ישראלי חדש של 1.87 מטר, שיפור לשיא בן עשר השנים של לודמילה מרמן (1.86 מטר). שיא זה החזיק מעמד כ-8 שנים ונשבר על ידי שחף (1.88 מטר). באליפות ישראל שנערכה ביולי אותה שנה היא זכתה במדליית זהב בקפיצה לגובה בתוצאה של 1.75 מטר, לפני דליה פבלוב (1.62 מטר) ומאירה הראל (1.57 מטר).

באליפות ישראל באתלטיקה שנערכה ביולי 2004 זכתה קורקולינה בשתי מדליות, כסף וארד. מדליית כסף בהדיפת כדור ברזל בתוצאה של 11.85 מטר, אחרי סיוון ג'אן (14.52 מטר) ומדליית ארד בקפיצה לגובה בתוצאה של 1.62 מטר, אחרי חן עדרי (1.71 מטר). נוסף לכך, היא סיימה במקום רביעי בהטלת כידון בתוצאה של 33.33 מטר.

## חיים אישיים
קורקולינה נשואה, מתגוררת בחיפה ולה בן ובת.

## שיאים אישיים
### אצטדיון
* קפיצה לגובה: 1.87 מטר (2002)
* הדיפת כדור ברזל: 13.25 מטר (2001)
* הטלת כידון: 33.48 מטר (1999)
* יידוי פטיש: 26.24 מטר (2001)
* קרב שבע: 4356 נקודות (1999)

### אולם
* קפיצה לגובה: 1.82 מטר (1999)

## קישורים חיצוניים

* אולגה קורקולינה , באתר איגוד האתלטיקה בישראל
* אלופי ואלופות ישראל באתלטיקה באתר *gbrathletics* 
* 
*  - הצגה בהשתתפות קורקולינה.

## הערות שוליים

קטגוריה:אלופות ישראל בקפיצה לגובה
קטגוריה:אלופי ישראל בקפיצה לגובה
קטגוריה:אלופות המכביה: אתלטיות
קטגוריה:שחקניות קולנוע וטלוויזיה ישראליות
קטגוריה:שיאניות ישראל בקפיצה לגובה
קטגוריה:הודפות כדור ברזל ישראליות
קטגוריה:הודפי כדור ברזל ישראלים
קטגוריה:אתלטיות ישראליות
קטגוריה:מפתחות גוף ישראליות
קטגוריה:ישראליות ילידות אוקראינה
קטגוריה:ישראלים ילידי אוקראינה
קטגוריה:ישראליות שנולדו ב-1971
קטגוריה:ישראלים שנולדו ב-1971
בית חולים 10

ממוזער|מבנה מרפ"א צפון
300px|ממוזער|שמאל|שלט זיכרון לבית הספר ששכן באתר
**בית חולים 10** (או **מרפ"א צפון**) הוא מרכז רפואי צבאי השוכן ברחוב שמחה הולצברג בחיפה (ליד דרך הים). המתקן היה בעבר בית ספר נוצרי לבנים בשם "סנט לוקס", בחסות הכנסייה האנגליקנית.

בעברו הרחוק שכן המרפ"א בבית החולים האיטלקי, כבית חולים צבאי, אך במהרה הוחזר בית החולים האיטלקי לבעליו והמרפ"א עבר לרחוב תל אביב בעיר התחתית למשך מספר שנים ובסוף שנות השישים עבר לבסיס "מחנה דוד". עם העברת שטחי בסיס מחנה דוד לשימוש בית העלמין הצבאי הועבר בית חולים 10 למיקומו הנוכחי. 

כיום בית חולים 10 מתפקד כמרפאה, ויש לו יכולת לתפקד כבית חולים בעיתות חירום. בשנת 2020 בעקבות התפרצות נגיף הקורונה בישראל נפתח במקום מתקן לטיפול בכ־300 חולי קורונה.

בבית חולים 10 מתבצעות בדיקות רפואיות וכן מתקיימות גם ועדות רפואיות לצורך הערכתו וקביעתו של פרופיל צבאי, לחיילים שחלו או נפצעו במסגרת שירותם הצבאי. בסדיר ובמילואים.

בשטח הבסיס נמצאת אנדרטת חיל הרפואה ובמקום נערך אחת לשנה טקס התייחדות עם חללי חיל הרפואה.

## קישורים חיצוניים

*  מנוע חיפוש למוסדות רפואיים בישראל - בית חולים 10

## הערות שוליים

קטגוריה:חיפה: בתי חולים
קטגוריה:יחידות צה"ל
קטגוריה:חיל הרפואה
קטגוריה:חיפה: בסיסי צבא
סנטנה

**סנטנה** הוא תעתיק עברי לשם **Santana**.

קטגוריה:שמות משפחה
קטגוריה:שמות משפחה ספרדיים
סנטנה (אמאפה)

**סנטנה** (בפורטוגזית: **Santana**) היא עיר בדרום-מזרח מדינת אמאפה שבברזיל. זוהי העיר הקטנה יותר באמאפה, היא למעשה מהווה פרבר של בירת המדינה מקאפה ושתי הערים יחדיו יוצרות אזור מטרופוליני. העיר שוכנת במרחק קצר מאוד מקו המשווה ומדרום לה זורם נהר האמזונאס.

סנטנה הוקמה בשנת 1758 ומבחינה היא הייתה חלק ממקאפה וב-1981 היא הוגדרה כמחוז משנה של העיר. ב-1 בינואר 1982 קיבלה סנטנה מעמד של עיר נפרדת.

## קישורים חיצוניים

* 

## הערות שוליים

קטגוריה:אמאפה: ערים
קטגוריה:יישובים שהוקמו ב-1758
פורטו גרנדה

**פורטו גרנדה** (בפורטוגזית: **Porto Grande**) היא עיירה בדרום-מזרח מדינת אמאפה שבברזיל. העיירה הוקמה בשנת 1992.

## קישורים חיצוניים

* 
* 

קטגוריה:אמאפה: ערים
קטגוריה:יישובים שהוקמו ב-1992
אויאפוקי

**אויאפוקי** (בפורטוגזית: **Oiapoque**) היא עיירה בצפון מדינת אמאפה שבברזיל. העיירה שוכנת בסמיכות לנהר הנושא את אותו שם והמהווה את הגבול בין ברזיל לבין גיאנה הצרפתית וגשר, שנבנה בשנת 2011, והחוצה את נהר זה מקשר בין אויאפוקי עם העיירה סן ז'ורז' שמעבר לגבול.

כעיירה השוכנת בצפון חופה של ברזיל, נחשבת אויאפוקי כנקודה הצפונית ביותר בארץ, למרות שקיימות נקודות צפוניות יותר במדינת רוריימה. יחד עם זאת, אויאפוקי היא עיר החוף הצפונית ביותר בברזיל ושטחה המוניציפלי משתרע לאורך יותר ממחצית גבולה הצפוני של מדינת אמאפה.

מקובל להניח שנהר אויאפוקי התגלה על ידי מגלה הארצות הספרדי ויסנטה יאנייס פינסון (Vicente Yáñez Pinzón) בראשית המאה ה-16. הנהר נקרא בשמות שונים עד אשר השם אויאפוקי הוכנס לשימוש רשמי בראשית המאה ה-20, כאשר סכסוך טריטוריאלי בין ברזיל לבין צרפת הגיע לפתרון על ידי בוררות שווייצרית.

בראשית המאה ה-20 פעל בתחומי אויאפוקי מחנה מאסר שבו נכלאו אנרכיסטים ומיליטנטים ברזילאים שנדונו לעבודת פרך.

## קישורים חיצוניים

* 

## הערות שוליים

קטגוריה:אמאפה: ערים
קטגוריה:יישובים שהוקמו ב-1945
פרינטינס

**פרינטינס** (בפורטוגזית: **Parintins**) היא עיר במזרח מדינת אמזונאס שבברזיל. העיר שוכנת על אי בתוך נהר האמזונאס. פרינטינס ידועה בשל פסטיבל הפולקלור שלה הקרוי בוי הנערך מדי שנה בחודש יוני. בעיר נוהל בשנת 2006 ניסוי בתקן WiMAX לתקשורת אלחוטית במימונה של חברת אינטל.

## ערים תאומות
* 
* 
* 
* 
* 

## קישורים חיצוניים

* 

## הערות שוליים

קטגוריה:מדינת אמזונאס: ערים
קטגוריה:יישובים שהוקמו ב-1852
קרוסאובר (מכונית)

[שמאל|ממוזער|250px|קרוסאובר קטן מדגם [רנו קפצ'ור, משנת 2013]]
[שמאל|ממוזער|250px|AMC Eagle משנת [1987]]
**קרוסאובר** (באנגלית: **Crossover**; מכונה בישראל גם "ג'יפון" או "רכב פנאי" או "שטח רך") הוא סוג של כלי רכב המבוסס על פלטפורמת מכונית נוסעים המשלבת מאפיינים של SUV. עם זאת, לעיתים משמשים המונחים SUV וקרוסאובר כמילים נרדפות או שקבוצת קרוסאובר מוגדרת כתת-קבוצה של SUV. מקור השם הוא במונח האנגלי המתאר חצייה של גבול, במקרה זה בין שתי קבוצות של סוגי מכוניות.

צורתו של רכב קרוסאובר דומה בדרך כלל למכונית נוסעים מסוג סטיישן שהוגבהה בדומה לרכב שטח או SUV, אף על פי שלקרוסאובר אין יכולת נסיעה בדרכים לא סלולות בעלות עבירות קשה. שלדת קרוסאובר היא מסוג שלדה אחודה, בדומה למכוניות נוסעים ובניגוד לרכבי SUV המתבססים על מרכב הרוכן על שלדת סולם עצמאית. מבנה זה תורם למשקל עצמי קל באופן משמעותי המסייע לחיסכון בצריכת דלק ולהשגת התנהגות כביש טובה הדומה להתנהגות הכביש של מכונית נוסעים.

קיימים גם רכבי קרוסאובר חשמליים, שאינם משתמשים בדלק בכלל, או רכבי קרוסאובר היברידיים המשתמשים במנוע בנזין ומנוע חשמלי וצורכים פחות דלק.
[ממוזער|קרוסאובר גדול מדגם [ג'אקו J8]]
כלי רכב בעלי מאפייני קרוסאובר הופיעו לעיתים בשוק הרכב בעשורים האחרונים של המאה ה-20, אך השימוש במונח החל מסיבות שיווקיות בשנות ה-80 של המאה ה-20. ייתכן שראשון הדגמים שעונה להגדרה של קרוסאובר הוא AMC Eagle שנמכר בעיקר בארצות הברית מ-1979 עד 1987, אך דגמי קרוסאובר הפכו נפוצים בעיקר בעשור הראשון של המאה ה-21. הראשון שזכה לתפוצה רחבה, היה הטויוטה ראב-4. ראשוני הדגמים דמו במובהק למכונית סטיישן מוגבהת, אך עם השנים צורתם הפכה דומה ל-SUV. הדמיון החיצוני טשטש את הגבולות בין שני הסוגים, אף שהבדלי השילדה ומכלולי ההנעה עדיין מבדילים ביניהם. שני הסוגים יכולים לכלול מערכת הנעה לכל ארבעת הגלגלים, אך SUV המיועד לנסיעה בדרכים בעלי עבירות קשה יכלול נעילת דיפרנציאל אחת או יותר והילוך כוח בתיבת ההילוכים. גם מתלי קרוסאובר הם תמיד עצמאיים לכל גלגל, בעוד שב-SUV ייתכן שימוש בסרן חי.

## ראו גם
* סיווג מכוניות
* SUV

*
קטגוריה:ערכים שבהם תבנית בריטניקה אינה מתאימה
קטגוריה:מכוניות לפי סיווג
מיגל מרקוס מדרה

**מיגל מרקוס מדרה** (בספרדית: **Miguel Marcos Madera**; נולד ב-8 בנובמבר 1985), הידוע כ**מיצ'ל** (**Míchel**), הוא כדורגלן עבר ספרדי ששיחק בעמדת הקשר האחורי.

## קריירה
מיצ'ל היה שחקן בית של אקדמיית הנוער של ריאל אוביידו. בשנת 2003 הוא הועבר למחלקת הנוער של ספורטינג חיחון. הוא עזר לה לזכות בגביע אלופות לנוער באותה השנה, ונבחר להיות השחקן המצטיין של משחק הגמר.

ב-2004 הועלה מיצ'ל לקבוצת המילואים של המועדון ספורטינג חיחון ב'. הוא התקדם בשנת 2005 לקבוצה הראשונה ספורטינג חיחון ששיחקה בליגה השנייה בספרד. הוא רשם 24 הופעות בעונתו הראשונה ואף זכה לכבוש את שער הבכורה שלו בקבוצה בוגרת בניצחון 4-0 על ז'ימנסטיק בחוץ.

בעונת 2007/08 בעזרת מיצ'ל חזרה הקבוצה לליגה הראשונה בספרד לאחר 10 שנים שלא הייתה שם. את הופעת הבכורה שלו בליגה הראשונה רשם בהפסד נגד חטאפה 2-1. בהמשך העונה לבש מיצ'ל את סרט הקפטן והמועדון ניצל מירידה במחזור האחרון. בסך הכול הוא רשם 30 הופעות (24 בהרכב) בעונתו ראשונה בלה ליגה. מיצ'ל היה שחקן הקבוצה עד ינואר 2010 כאשר נמכר לברמינגהאם סיטי האנגלית.

למעשה שמו של מיצ'ל הוזכר כמועמד למועדון עוד ב-2009, אך לא הוגשה הצעה עד ינואר 2010. מיצ'ל חתם במועדון האנגלי לשנתיים וחצי תמורת 3 מיליון ליש"ט עם אופציה להארכה. הוא ביצע את הופעת הבכורה שלו בליגה האנגלית ב-27 בינואר 2010 כאשר נכנס מחליף בדקה ה-73. ברמינגהאם הייתה ברצף של 15 משחקים ללא הפסד אך בהופעת הבכורה של מיצ'ל הקבוצה הפסידה 3-0 לצ'לסי בסטמפורד ברידג'. מעמדו של מיצ'ל בקבוצה לא היה טוב כאשר יריבו לעמדה ברי פרגוסון הועדף על ידי המאמן, מה שגרם למיצ'ל לרשום רק 6 הופעות במועדון האנגלי ובחלון העברות של חורף 2011 הוצע להשאלה לא.א.ק. אתונה.

מיצ'ל הצטרף בהשאלה לא.א.ק. אתונה בחלון העברות עד לסוף העונה וערך את הופעת הבכורה שלו בניצחון 2-0 בחוץ על סקודה. בהופעתו השנייה בלבד בקבוצה כבש שער מדהים בבעיטה חופשית מ-40 מטרים נגד פנאתינאיקוס בתוספת הזמן והוביל את קבוצתו לחצי גמר הגביע היווני. אתונה לבסוף זכתה בגביע, אך מיצ'ל לא שותף בגמר.

באוגוסט 2011 חזר מיצ'ל לספרד כאשר חתם בחטאפה בהעברה חופשית. ב-6 בנובמבר 2011 כבש את שערו הראשון בקבוצה וקבוצתו ניצחה את אתלטיקו מדריד 3-2 בדרבי הקטן של מדריד. ב-22 באוגוסט 2014 מיצ'ל שוחרר מהקבוצה בהעברה חופשית.

ב-4 בספטמבר 2014 מיצ'ל נחת בישראל וחתם במכבי חיפה לעונה אחת עם אופציה לעונה נוספת. בתום העונה עבר לקרבאך האזרית ובעונתו הראשונה זכה בדאבל.

## תארים
;א.א.ק. אתונה
*הגביע היווני (1): 2010/2011

## קישורים חיצוניים

## הערות שוליים

קטגוריה:קשרי כדורגל ספרדים
קטגוריה:כדורגלנים ספרדים
קטגוריה:כדורגלני ספורטינג חיחון
קטגוריה:כדורגלני ברמינגהאם סיטי
קטגוריה:כדורגלני א.א.ק. אתונה
קטגוריה:כדורגלני חטאפה
קטגוריה:כדורגלני מכבי חיפה
קטגוריה:כדורגלני קרבאך
קטגוריה:כדורגלנים זרים בישראל
קטגוריה:ספורטאים ספרדים באנגליה
קטגוריה:ספורטאים ספרדים ביוון
קטגוריה:ספורטאים ספרדים בישראל
קטגוריה:ספורטאים זרים באזרבייג'ן
קטגוריה:ספרדים שנולדו ב-1985
ליניארס

**ליניארס** (בפורטוגזית: **Linhares**) היא עיר במדינת אספיריטו סאנטו שבברזיל. העיר שוכנת במרחק של 135 ק"מ מצפון לבירת המדינה ויטוריה והיא הגדולה מכל ערי המדינה בשטחה.

ליניארס קרויה על שמו של רודריגו סוזה קוטינו (Rodrigo de Souza Coutinho), שקיבל מאת מריה הראשונה, מלכת פורטוגל את תואר האצולה רוזן ליניארס וכיהן כשר בממשלות ברזיל בתחילת המאה ה-19.

האזור בו שוכנת כיום ליניארס היה מיושב על ידי שבטי האימורה (Aimoré, בפורטוגזית: Botocudo). העיירה, שנוסדה על ידי המתיישבים האירופאים ב-22 באוגוסט 1800 הוחרבה על ידי האינדיאנים במהלך מלחמה שהתקיימה ב-1809.

פדרו השני, קיסר ברזיל ביקר במקום ב-1860 והאי בו הוא הציב את רגלו נקרא עד היום אי הקיסר. ליניארס הוכרזה כעיר ב-1945, כאשר היא הופרדה משטחה של קולטינה.

כלכלת העיר מבוססת בעיקר על מסחר, חקלאות גידול בקר ונפט. פני הקרקע שטוחים ברובם ובסביבה נמצאים אין ספור אגמים. 60 ק"מ ממזרח לעיר פועל חוף נודיסטים.

## קישורים חיצוניים

* 

## הערות שוליים

קטגוריה:אספיריטו סאנטו: ערים
קטגוריה:יישובים שהוקמו ב-1800
עונת 2014/2015 בליגת האלופות

**עונת 2014/2015 של ליגת האלופות** היא העונה ה-60 של הטורניר וה-23 במתכונת החדשה של ליגת האלופות משנת 1992. משחק הגמר נערך באצטדיון האולימפי של ברלין בגרמניה ובו ברצלונה ניצחה את יובנטוס 1-3. מחזיקת התואר בעונה הקודמת היא , שזכתה בו 10 פעמים. זאת השנה הראשונה בה גיברלטר שלחה נציגה לטורניר, בהיותה החברה ה-54 של אופ"א, והשנה הראשונה בה ישתמשו בספריי לסימון על כר הדשא.

מכבי תל אביב הייתה הקבוצה הישראלית היחידה שהשתתפה בטורניר. הקבוצה הגיעה עד לשלב המוקדמות השלישי בו הודחה על ידי מריבור מסלובניה.

## שלב המוקדמות
### שלב המוקדמות הראשון
ההגרלה נערכה ב-24 ביוני 2014.

### שלב המוקדמות השני
המשחקים נערכו ב-15 ביולי, 16 ביולי, 22 ביולי וב-23 ביולי 2014.

##### שלב המוקדמות השלישי
הסיבוב הראשון נערך ב־29–30 ביולי, והסיבוב השני נערך ב־5–6 באוגוסט

#### מסלול האלופות

#### מסלול הליגה

### שלב הפלייאוף
ההגרלה הייתה ב-8 באוגוסט 2014, הסיבוב הראשון שוחק ב-19 וב-20 באוגוסט, והסיבוב השני שוחק ב-26 וב-27 באוגוסט 2014

#### מסלול האלופות

#### מסלול הליגה

## שלב הבתים
32 קבוצות הוגרלו ל-8 בתים וישחקו בשיטת בית-חוץ, כאשר שתי הראשונות מכל בית מעפילות לשלב שמינית הגמר. שתי קבוצות עושות את הופעת הבכורה שלהם בשלב זה, לודוגורץ ראזגרד הבולגרית, ומאלמו השוודית.

### הבתים

## שלבי הנוקאאוט

### שמינית הגמר
הסיבוב הראשון נערך ב-17, ב-18, ב-24 וב-25 בפברואר, והסיבוב השני נערך ב-10, ב-11, ב-17 וב-18 במרץ.

*3–3 בסיכום שני המשחקים. פריס סן-ז'רמן ניצחה בזכות שערי חוץ.*

*ברצלונה ניצחה 3–1 בסיכום שני המשחקים.*

*1–1 בסיכום שני המשחקים. אתלטיקו מדריד ניצחה 3–2 בפנדלים.*

*יובנטוס ניצחה 5–1 בסיכום שני המשחקים.*

*ריאל מדריד ניצחה 5–4 בסיכום שני המשחקים.*

*באיירן מינכן ניצחה 7–0 בסיכום שני המשחקים.*

3–3 בסיכום שני המשחקים. מונקו ניצחה בזכות שערי חוץ.*


*פורטו ניצחה 5–1 בסיכום שני המשחקים.*
===רבע הגמר===
הסיבוב הראשון נערך ב-[[14 באפריל|14]] וב-[[15 באפריל]] והסיבוב השני נערך ב-[[21 באפריל|21]] וב-[[22 באפריל]] [[2015]].



*ברצלונה ניצחה 5–1 בסיכום שני המשחקים.*


*ריאל מדריד ניצחה 1–0 בסיכום שני המשחקים.*


*באיירן מינכן ניצחה 7–4 בסיכום שני המשחקים.*


*יובנטוס ניצחה 1–0 בסיכום שני המשחקים.*

===חצי הגמר===
הסיבוב הראשון נערך ב-[[5 במאי|5]] וב-[[6 במאי]] והסיבוב השני נערך ב-[[12 במאי|12]] וב-[[13 במאי]] [[2015]].



*ברצלונה ניצחה 5–3 בסיכום שני המשחקים.*


*יובנטוס ניצחה 3–2 בסיכום שני המשחקים.''

### הגמר

הגמר נערך ב-6 ביוני 2015 באצטדיון האולימפי של ברלין בגרמניה.

## סטטיסטיקה

### מלך השערים

*ליונל מסי זכה בפעם החמישית בתואר מלך השערים לעונה בליגת האלופות, ניימאר זכה בפעם הראשונה וכריסטיאנו רונאלדו זכה בפעם הרביעית

### מלך הבישולים

* ליונל מסי זכה בפעם השנייה בתואר מלך הבישולים לעונה בליגת האלופות.

### נבחרת העונה
אופ"א בחרה את 18 השחקנים הבאים כנבחרת הטורניר.

## ראו גם
* עונת 2014/2015 בליגה האירופית

## קישורים חיצוניים
* 

* עונת 2014/2015 בליגת האלופות באתר אופ"א

## הערות שוליים

קטגוריה:עונות בליגת האלופות
קטגוריה:תחרויות כדורגל ב-2014
קטגוריה:תחרויות כדורגל ב-2015
קטגוריה:2014 באירופה
קטגוריה:2015 באירופה
הוויגלס

**הוויגלס** (באנגלית: **The Wiggles**) הוא הרכב מוזיקלי אוסטרלי המתמחה ביצירה ובביצוע של מוזיקה לילדים בגיל הרך.

חברי ההרכב בהווה הם אנתוני פילד , אמה ווטקינס , סיימון פרייס , לאכלן גילספי , טסהאי הוקינס, איווי פריס, ג'ון פירס, קתרינה מטה, ולוסיה פילד. חברי ההרכב המקוריים היו אנתוני פילד, פיליפ ווילצ'ר , מוריי קוק , ג'ף פאט  וגרג פייג' .

אלבומי המוזיקה, קלטות הווידאו, וההופעות החיות של ההרכב זכו להצלחה בינלאומית. עד 2010 נמכרו ברחבי העולם 23 מיליון תקליטורי DVD של הוויגלס ו-7 מיליון תקליטורי CD. הוויגלס הם מהבדרנים המצליחים ביותר באוסטרליה עם הכנסות שנתיות שהסתכמו בשנת 2009 בלבד ב-45 מיליון דולרים אוסטרלים. בין השנים 2004 - 2008 ההרכב הוביל בראש רשימת הבדרנים הרווחיים ביותר באוסטרליה של מגזין העסקים האוסטרלי Business Review Weekly.

התכנים של הוויגלס מעולם לא דובבו לעברית או שודרו בערוצי הטלוויזיה בישראל.

## היסטוריה
במהלך שנות ה-80 פילד ופאט היו חברים בלהקת הפופ האוסטרלית The Cockroaches . קוק היה גם הוא חבר במספר להקות שונות במהלך שנות ה-80. בתחילת שנות ה-90, בעת שקוק, פילד, ווילצ'ר ופייג' למדו פדגוגיה לגיל הרך באוניברסיטת מק'גווייר שבסידני הארבעה ייסדו את ההרכב והחלו להפיק ביחד הופעות מוזיקליות לילדים בגיל הרך. השילוב של שירי הילדים הפשוטים והקליטים אותם הם ביצעו, והדמויות החביבות אותם הם גילמו בהופעותיהם הובילו במהרה לכך שההרכב זכה להצלחה אדירה בקרב ילדי אוסטרליה במהלך שנות ה-90, ולכך שבהמשך ההרכב זכה לחשיפה ופופולריות בינלאומית עצומה במהלך העשור הראשון של המאה ה-21. ההצלחה הרבה לה זכה ההרכב נבעה בין היתר מן ההצלחה לה זכו מספר קלטות וידאו ההוויגלס אשר הופקו על ידי תאגיד השידור האוסטרלי. בארצות הברית קלטות וידאו אלו שודרו בערוץ דיסני. בשנת 1997 אולפני פוקס המאה ה-20 הפיקו סרט באורך מלא של הוויגלס בשם "The Wiggles Movie" אשר דורג במקום החמישי מבין הסרטים הרווחיים ביותר באוסטרליה ב-1998. בשנת 2003 ההרכב ביצע 12 הופעות חיות במדיסון סקוור גארדן שבניו יורק כאשר כל הכרטיסים לכל ההופעות נמכרו. באותה השנה הוויגלס הרחיבו את העסק לאסיה כאשר השיקו גרסה טייוונית של הוויגלס. בעקבות ההצלחה בטיוואן הוויגלס השיקו גם גרסה ספרדית של הוויגלס עבור ילדי אמריקה הלטינית, כאשר לתפקיד נבחרו אוסטרלים דוברי ספרדית. סדרות הטלוויזיה של ההרכב שודרו לאורך השנים במעל ל-100 מדינות שונות.

וויצל'ר היה הראשון שעזב את ההרכב לאחר שההרכב הוציא את אלבומם הראשון "The Wiggles" ב-1991. פייג' פרש מההרכב ב-2006 מטעמי בריאות והוא הוחלף בסאם מורן, אך חזר להרכב באופן זמני ב-2012 כשהוא מחליף את מורן. בסוף 2012 פייג', קוק ופאט פרשו מההרכב.

לאורך השנים נוספו להרכב דמויות קבועות נוספות (קפטן פת'רסורד, דורותי הדינוזאור, וואגס הכלב, והנרי התמנון) וכמו גם קבוצת הרקדניות "The Wiggly dancers" אשר כולם מופיעים באופן קבוע בתקליטורים, בתקליטי ה-DVD, ובסדרות הטלוויזיה של ההרכב.

## חברי ההרכב
280px|ממוזער|חברי ההרכב בשנת 2022

## דיסקוגרפיה

## פילמוגרפיה

;סרט באורך מלא
* The Wiggles Movie (1997) - הופק על ידי אולפני פוקס המאה ה-20

## פרסים ומועמדויות

## גלריית תמונות

קובץ:N2 The Wiggles Stage.jpg|הופעה של הוויגלס, 2005
קובץ:Wiggles_2007_Lineup.jpg|הופעה של הוויגלס, 2007
קובץ:The_Wiggles_live_in_Sydney_2018.jpg|הופעה של הוויגלס, 2018
קובץ:Wiggles_on_stage_2022.jpg|הופעה של הוויגלס, 2022


## קישורים חיצוניים

* 

## הערות שוליים

קטגוריה:להקות אוסטרליות
קטגוריה:שגרירים של רצון טוב - יוניסף
קטגוריה:להקות שהוקמו בשנת 1991
שטיינהרט

**שטיינהרט** (נכתב גם: **שטיינהארט**, ו**שטיינהארדט**), הוא שם משפחה ממקור גרמני.

קטגוריה:שמות משפחה אשכנזיים
קטגוריה:שמות משפחה גרמניים
סונדריו (נפה)

**נפת סונדריו ** (באיטלקית: ** Provincia di Sondrio**) היא נפה במחוז לומברדיה שבאיטליה. היא משתרעת על שטח של 
3,211.9 קמ"ר, ובשנת 2013 התגוררו בה 182,480 נפש. בירתה של הנפה בעיר סונדריו.

## גאוגרפיה
הנפה גובלת בגראובינדן בצפון ובמערב. היא גובלת בנפת קומו ובנפת לקו במערב. בדרום היא גובלת בנפת ברגמו. במזרח היא גובלת בנפת ברשה ובנפת בולצנו ובנפת טרנטו במחוז טרנטינו - אלטו אדיג'ה.

שמאל|upright=1.5|ממוזער|מפת נפת סונדריו.

## קישורים חיצוניים

* 

קטגוריה:איטליה: גאוגרפיה
קטגוריה:לומברדיה: נפות
מונצה-בריאנצה (נפה)

**נפת מונצה-בריאנצה ** (באיטלקית: ** Provincia di Monza-Brianza**) היא נפה במחוז לומברדיה שבאיטליה. היא משתרעת על שטח של
405.49 קמ"ר, ובשנת 2013 התגוררו בה 862,684 נפש. בירתה של הנפה בעיר מונצה.

## גאוגרפיה
הנפה מהווה חלק של אזור בריאנצה. הנפה גובלת בנפת לקו ובנפת קומו בצפון. במערב היא גובלת בנפת וארזה. במזרח היא גובלת בנפת ברגמו ובנפת מילאנו. בדרום היא גובלת בנפת מילאנו.

שמאל|upright=1.5|ממוזער|מפת נפת מונצה-בריאנצה .

## קישורים חיצוניים

* 

קטגוריה:איטליה: גאוגרפיה
קטגוריה:לומברדיה: נפות
לודי (נפה)

**נפת לודי ** (באיטלקית: ** Provincia di Lodi**) היא נפה במחוז לומברדיה שבאיטליה. היא משתרעת על שטח של 782.25 קמ"ר, ובשנת 2013 התגוררו בה 229,082 נפש. בירתה של הנפה בעיר לודי.

## גאוגרפיה
הנפה גובלת בנפת מילאנו בצפון. במזרח היא גובלת בנפת קרמונה. בדרום היא גובלת בנפת פיאצ'נצה. במערב היא גובלת בנפת פאביה ובסן קולומבנו אל למברו שמובלעת של נפת מילאנו.

## קישורים חיצוניים

* 

קטגוריה:איטליה: גאוגרפיה
קטגוריה:לומברדיה: נפות
שקומבין

**שקומבין** (באלבנית: **Shkumbini**) הוא נהר במרכז אלבניה. אורכו 181 ק"מ והוא נחשב כקו מבדיל בין שני הניבים של השפה האלבנית: מצפון לו מדברים גג (באלבנית: Gegë) ומדרום - טוסק (באלבנית: Toskë).

בתקופה הרומית הוא נקרא Genusus ושימש כגבול בין התרבות היוונית והאילירית.

הוא מתחיל ברכס ההרים מדרום מערב לאגם אוחריד במחוז פוגרדץ, זורם תחילה צפונה ומקבל תוספת ממספר נהרות קטנים. לאחר מכן הוא פונה למערב, זורם בתוך מספר עיירות וערים אלבניות ונשפך לים האדריאטי.

באזור העיר אלבסן יוצאות ממנו שתי תעלות המשמשות להשקיית שטח נרחב באזור. עיר נוספת על גדות הנהר היא ליבראז'ד.

באזור שפך הנהר נבנה מבצר בשטובה.

## קישורים חיצוניים

קטגוריה:אלבניה: נהרות
קטגוריה:נהרות הנשפכים לים האדריאטי
קרמונה (נפה)

**נפת קרמונה ** (באיטלקית: ** Provincia di Cremona**) היא נפה במחוז לומברדיה שבאיטליה. היא משתרעת על שטח של 
1,772 קמ"ר, ובשנת 2013 התגוררו בה 362,141 נפש. בירתה של הנפה בעיר קרמונה.

## גאוגרפיה
נפת קרמונה גובלת ב נפת ברגמו וב נפת ברשה בצפון. 
.במזרח היא גובלת בנפת מנטובה . בדרום היא גובלת בנפת פארמה ובנפת פיאצ'נצה .במערב היא גובלת בנפת לודי ובנפת מילאנו.

### נהרות
נהרות בנפת קרמונה הם: נהר אוליו באורך כ-280 קילומטרים, נהר סריו (איטלקית Serio) שאורך  כ-124 קילומטרים, נהר מלה  (איטלקית Mella) באורך כ-96 קילומטרים, נהר אדה (איטלקית Adda) שאורך  כ-313 קילומטרים ונהר הטורמו  (איטלקית Tormo) באורך כ-34 קילומטרים.

הנהר אדה  הוא נהר בנפת ברגמו שבמחוז לומברדיה שבצפון איטליה, ואחד מיובליו השמאליים של הפו. אורכו של הנהר הוא 313 ק"מ והוא הראשון באורכו בין יובליו של הפו.
בדרכו הוא חוצה 8 נפות בצפון איטליה - נפת סונדריו, נפת קומו ונפת לקו נפת ברגמו, נפת מילאנו ונפת מונצה-בריאנצה נפת קרמונה, נפת לודי.
אוליו  הוא נהר בנפת ברגמו והשני מיובליו השמאליים של הפו. נהר הפּוֹ שאורכו 652 ק"מ, הוא הנהר הארוך ביותר בנפת ברגמו ונשפך אל הים האדריאטי.

## קישורים חיצוניים

* 

קטגוריה:איטליה: גאוגרפיה
קטגוריה:לומברדיה: נפות
קומו (נפה)

**נפת קומו ** (באיטלקית: ** Provincia di Como**) היא נפה במחוז לומברדיה שבאיטליה. היא משתרעת על שטח של 
1,288.07 קמ"ר, ובשנת 2013 התגוררו בה 598,810 נפש. בירתה של הנפה בעיר קומו.

## גאוגרפיה
נפת קומו גובלת בטיצ'ינו  ובגראובינדן שבשווייץ בצפון-מערב. במזרח היא גובלת בנפת סונדריו ובנפת לקו. בדרום היא גובלת בנפת מונצה-בריאנצה. במערב היא גובלת בנפת וארזה.

### נהרות
נהרות בנפת קומו הם: הנהר למברו  (איטלקית Lambro) 
,הנהר סווסו (איטלקית Seveso) והנהר מרה (איטלקית Mera). הנהר למברו  שאורך כ-130 קילומטרים, מקור הנהר במגרליו  (באיטלקית: Magreglio) היא עיירה שבנפת קומו. בדרכו הוא חוצה 5 נפות בצפון איטליה - נפת קומו ונפת לקו, נפת מילאנו ונפת מונצה-בריאנצה, נפת לודי.
הנהר סווסו באורך כ-96 קילומטרים, מקור הנהר בקוואלסקה (באיטלקית: Cavallasca) היא עיירה שבנפת קומו. הנהר מרה באורך כ-50 קילומטרים, מקור הנהר בגראובינדן שבשווייץ. הסנגארה (Sengara/Sangara) זורם ליד העיירה גראנדולה אד אוניטי (Grandola ed Uniti), ונשפך לאגם קומו דרך ערוץ menaggio, בסמוך לעיירה מנאג'ו. 

## קישורים חיצוניים

* 

## הערות שוליים

קטגוריה:איטליה: גאוגרפיה
קטגוריה:לומברדיה: נפות
ברשה (נפה)

**נפת בְּרֶ֫שָׁה** (באיטלקית: ** Provincia di Brescia**) היא נפה במחוז לומברדיה שבאיטליה. היא משתרעת על שטח של 
4,784.36 קמ"ר, ובשנת 2014 התגוררו בה 1,263,375 נפש. בירתה של הנפה היא העיר ברשה. הנפה היא החמישית בגודלה באיטליה (אחרי רומא, מילאנו, נאפולי וטורינו) והגדולה ביותר ללא הערים המטרופוליטניות (המטרופולינים מסביב ל14 הערים הגדולות באיטליה הן נפות בפני עצמן, מתוכן ה4 של הערים הגדולות במדינה יותר גדולות מברשיה)

## גאוגרפיה
נפת ברשה גובלת בנפת סונדריו בצפון-מערב. במערב היא גובלת בנפת ברגמו. בדרום-מערב היא גובלת בנפת קרמונה. בדרום היא גובלת בנפת מנטובה
. במזרח היא גובלת בנפת ורונה במחוז ונטו ובנפת טרנטו במחוז טרנטינו - אלטו אדיג'ה.

### נהרות
נהרות בנפת ברשה הם: נהר אוליו באורך כ-280 קילומטרים, נהר קייזה (איטלקית Chiese) שאורכו כ-160 קילומטרים ונהר מלה (איטלקית Mella) באורך כ-96 קילומטרים.

### אגמים
האגמים בנפת ברשה הם: 

* אגם גארדה – משתרע על שטח של כ־370 קילומטרים רבועים. זהו האגם הגדול בנפת ברשה. קו החוף שלו מחולק בין נפת ורונה (בדרום־מזרח), נפת ברשה (בדרום־מערב) ונפת טרנטו (בצפון). האגם עמוק מאוד – עומקו הממוצע 136 מטרים והנקודה העמוקה ביותר בו היא בעומק 346 מטרים.
* אגם איזאו – משתרע על שטח של כ־65 קילומטרים רבועים. עומקו הממוצע 122 מטרים ועומקו המרבי של האגם הוא 251 מטרים.

## סמל
בסמל נפת ברשה מופיעים סמלי ערים הם: סמל ברשה, סמל קיארי (איטלקית: Chiari), סמל ברנו (איטלקית: Breno), סמל וְרוֹלָנוּאוֹבָה (איטלקית: Verolanuova), סמל סאלו (איטלקית: Salò).

## קישורים חיצוניים

* 

קטגוריה:איטליה: גאוגרפיה
קטגוריה:לומברדיה: נפות
ברגמו (נפה)

**נפת ברגמו** (באיטלקית: **Provincia di Bergamo**) היא נפה במחוז לומברדיה שבאיטליה. היא משתרעת על פני שטח של 2,745.94 קמ"ר, ובשנת 2013 התגוררו בה 1,107,441 נפש. בירתה של הנפה היא העיר ברגמו.

הנפה גובלת בנפות סונדריו, לקו, מונצה-בריאנצה, מילאנו, קרמונה וברשה.

## גאוגרפיה
הר פיצו קוקה (Pizzo Coca) מתנשא לגובה של 3,050 מטר, והוא ההר הגבוה ביותר בנפה. הרים נוספים הם פיצו רדורטה (Pizzo Redorta) המתנשא לגובה של 3,038 מטר, פיצו דל דיאוולו דלה מלג'ינה (Pizzo del Diavolo della Malgina) המתנשא לגובה של 2,924 מטר, ופיצו דל דיאוולו די טנדה (Pizzo del Diavolo di Tenda) שגובהו 2,914 מטר.  

עם הנהרות בנפת ברגמו נמנים נהר אדה באורך של כ-313 קילומטרים, והנהר אוליו באורך של כ-280 קילומטרים. 

## ראו גם
*קרספי ד'אדה
*לוברה

* גלריית "אקדמיית קררה" (Galleria dell'Accademia Carrara)



Giovan Battista Moroni, Portrait of a child of the House of Redetti c. 1570. Accademia Carrara, Bergamo.jpg|ציור בגלריית "אקדמיית קררה" 


## קישורים חיצוניים

* 

קטגוריה:איטליה: גאוגרפיה
קטגוריה:לומברדיה: נפות
אודינה (נפה)

**נפת אוּדִינה ** (באיטלקית: Provincia di Udine) הייתה נפה במחוז פריולי-ונציה ג'וליה שבאיטליה. היא השתרעה על שטח של 4,903 קמ"ר, ובשנת 2011 התגוררו בה 537,796 נפש. בירתה של הנפה הייתה העיר אודינה.

הנפה גבלה באוסטריה בצפון, בסלובניה ובנפת גוריציה במזרח, ובנפת בלונו ובנפת ונציה שבמחוז ונטו ובנפת פורדנונה שבמחוז פריולי-ונציה ג'וליה במערב.

ב-6 במאי 1976 הכתה בנפת אודינה רעידת אדמה בעוצמה של 6.4 בסולם ריכטר. לאחר רעידת האדמה שהרסה את נפת אודינה, נבנתה הנפה מחדש. הנפה בוטלה ב-30 בספטמבר 2017.

## קישורים חיצוניים

* 

## הערות שוליים

קטגוריה:פריולי-ונציה ג'וליה
קטגוריה:איטליה: נפות לשעבר
לקו (נפה)

**נפת לקו ** (באיטלקית: ** Provincia di Lecco**) היא נפה במחוז לומברדיה שבאיטליה. היא משתרעת על פני שטח של 814.58 קמ"ר, ובשנת 2013 התגוררו בה 340,814 נפש. בירתה היא העיר לקו.

## גאוגרפיה
הנפה גובלת בנפות קומו, סונדריו, ברגמו ומונצה-בריאנצה. הנהרות העיקריים שזורמים בה הם אדה (Adda), למברו (Lambro), פיוברנה (Pioverna), בוורה (Bevera), ורונה (Varrone) וריו טורטו (Rio Torto).

האגם העיקרי שמשתרע בשטחה וגובל בה ממערב הוא אגם קומו המשתרע על פני שטח של 146 קילומטרים רבועים, וזרועו המזרחית ידועה בשם "אגם לקו".

## שוק הנדל”ן
האזור הפרידיזיאק המבוקש ביותר הוא האזור המרכזי של אגם קומו, המציע נופים מרהיבים מחצי דמויותיו האייקוני של בלג’יו ועד לנפרדים הציוריים המקיפים את טרמצו, גריאנטה, מנג’יו, ליירנה, פיומלאטה ווורנה.

דירות באזור זה, הנחפש ביותר, מצוות מחירים הנעים בין 5,000 ל-7,000 יורו למטר רבוע, עם פנטהאוזים מסומנים שיכולים לגרור כך כ-25,000 יורו למטר. וילות לא תלויות יכולות להימצא בטווח של 10,000 עד 15,000 יורו, בעוד וילות עם נוף לאגם יכולות לחרוג מעבר ל-25,000 יורו למטר רבוע. להשכרה, מרחב בשטח של 80 מטר רבוע יכול להוריד עלויות של עד 7,500 יורו לחודש, לא כולל דמי הדיור המשותפים.

אגם⬤

## קישורים חיצוניים

* 

קטגוריה:איטליה: גאוגרפיה
קטגוריה:לומברדיה: נפות
גוריציה (נפה)

**נפת גוריציה** (באיטלקית: **Provincia di Gorizia**) היא נפה במחוז פריולי-ונציה ג'וליה שבאיטליה. היא משתרעת על שטח של 466 קמ"ר, ובשנת 2011 התגוררו בה 141,024 נפש. בירתה של הנפה היא העיר גוריציה.

במערב גובלת הנפה בנפת אודינה, בדרום מזרח בנפת טריאסטה, במזרח ובצפון בסלובניה, ובדרום היא גובלת בים האדריאטי.

## קישורים חיצוניים

קטגוריה:איטליה: גאוגרפיה
קטגוריה:פריולי-ונציה ג'וליה
קטגוריה:איטליה: נפות
קטגוריה:איטליה: נפות לשעבר
דניאל טרוקמה

ממוזער|עץ שניטע ביד ושם לכבוד חסיד אומות העולם דניאל טרוקמה
**דניאל טרוקמה** (בצרפתית: **Daniel Trocmé**; 1910 – 1944), היה חסיד אומות העולם מצרפת שנרצח על ידי הנאצים.

טרוקמה היה מורה לפיזיקה, כימיה וביולוגיה בלה רוש (Les Roches), פנימייה פרוטסטנטית בוורניי שעל האוור .

## פעילותו בתקופת [[השואה]] להצלת יהודים
ב-1941 ביקש ממנו דודו, האב אנדרה טרוקמה, לנהל פנימייה לילדים פליטים יהודים שהקימו קווייקרים אמריקאים בלה שמבון-סור-ליניון, כפר שבו ובסביבתו הוסתרו ילדים יהודים רבים בתקופת משטר וישי ובתקופת הכיבוש הגרמני שבא בעקבות זאת, עד 1944.

טרוקמה סבל ממחלת לב, אך למרות זאת טיפל בצרכיהם של הילדים היהודים שהוסתרו בפנימייה, תיקן את בגדיהם ודאג לתזונתם. בין היתר היה מעביר כמויות מזון גדולות בעגלה, על פני מרחקים של קילומטרים, כדי לספק מזון לילדים היהודים הבלתי חוקיים ששהו בפנימייה. טרוקמה ניסה להיות מורה לילדים אלה, לא רק בתחומי המקצוע הרשמיים שלו אלא גם בתחומי הרוח והספרות.

ג'ונתן גאלי, שמצא בגיל 16 מחסה בלה גריון זוכר את טרוקמה בתור אדם מרתק ובעל עומק תרבותי רב. "דניאל טרוקמה אף פעם לא דאג לעצמו. הוא היה אדם בעל מצפון. בשעות הלילה יכולת למצוא אותו יושב לאור תאורה עמומה ומתקן את נעלי הילדים עם חתיכות גומי." בבקרים חורפיים טרוקמה נהג לבשל מרק בתוך סיר גדול. על אף שסבל ממחלת לב, הוא עצמו היה מעמיס את המרק בשביל התלמידים על גבי מריצה ודוחף אותה למרחק של שני קילומטרים במדרון תלול. טרוקמה נהג להקריא לתלמידיו סיפורים לפני השינה ואחר כך היה משוחח איתם עליהם.

לאחר מספר חודשים עבר טרוקמה לנהל בית ספר אחר בכפר לה שמבון סור ליניון, והמשיך להסתיר ילדים יהודים. ביוני 1943 היה טרוקמה יעד לניסיון מעצר של הגסטפו, אך לא היה בבית הספר בעת ניסיון המעצר. ב-29 ביוני 1943, המשטרה הגרמנית עצרה 18 מתלמידיו של טרוקמה, 5 מתוכם זוהו כיהודים ונשלחו לאושוויץ, שם נספו. למרות שידע שהוא מבוקש, שב טרוקמה לבית הספר ואז נעצר על ידי הגסטפו, עם כמה מתלמידיו היהודים. הוא הועבר למעצר בעיר מולן. הוא הואשם בהסתרת ילדים יהודים, הודה במעשיו והצדיק אותם. באוגוסט 1943 נשלח למחנה הריכוז קומפיין, ולאחר מכן נשלח למחנה דורה-מיטלבאו ומשם למיידנק, שם נספה באפריל 1944.

## הנצחה
ב-1976 הכיר יד ושם בדניאל טרוקמה בתור חסיד אומות העולם.

## קישורים חיצוניים
* על דניאל טרוקמה, באתר יד ושם

קטגוריה:צרפתים חסידי אומות העולם
קטגוריה:חסידי אומות העולם שנרצחו
קטגוריה:מצילים בשואה: צרפת
:קטגוריה:נספים במחנה ההשמדה מיידנק
קטגוריה:מורים לפיזיקה
קטגוריה:צרפתים שנולדו ב-1912
קטגוריה:צרפתים שנפטרו ב-1944
מייזלס

**מייזלס**, וגם: **מייזלש** או: **מייזליש**, הם שמות משפחה

קטגוריה:שמות משפחה אשכנזיים